युवा ही हैं राष्ट्र की शक्ति : रामकृपाल
पटना | नेहरूयुवा केंद्र के तत्वावधान में चल रहे 14 दिवसीय राष्ट्रीय युवा कोर का प्रशिक्षण शिविर की समाप्ति पर स्थानीय यूथ हॉस्टल में समापन समारोह का आयोजन किया गया। मुख्य अतिथि केंद्रीय मंत्री रामकृपाल यादव रहे। विशिष्ट अतिथि के रूप में विधायक संजीव चौरसिया उपस्थित रहे। अपने संबोधन में रामकृपाल यादव ने कहा कि युवा ही देश का उत्थान करेंगे। उन्होंने कहा कि हर चुनौतीपूर्ण परिस्थिति में युवाओं ने देश के लिए बलिदान और शहादत दी है। भारत देश का सबसे युवा राष्ट्र है। बिहार के युवाओं ने हर क्षेत्र में अपना परचम लहराया है। राष्ट्रीय युवा कोर बदलाव का वाहक बनकर काम करे और राष्ट्र के निर्माण में अहम योगदान अदा करे। चर्चा में सभी ने एकमत से अपनी वैचारिक सहमति देते हुए समर्थन किया कि गांव में युवा मंडल और महिला मंडल का गठन कर सामाजिक कुप्रथा पर काबू पाया जा सकता है। मौके पर अनिल कौशिक, रविंद्र मोहन, कुमारी ज्योत्सना, रविंद्र कुमार रवि, लखन चौधरी, प्रेम यूथ फाउंडेशन के संस्थापक प्रेम कुमार समेत कई जिले के के राष्ट्रीय युवा कोर शामिल हुए।
awa_Deva hin_Deva